作者:無名氏
標題:梁州・昨日鬧垓垓兵臨孟水，今日冷清清草滿章華。嘆興亡世事如嚼蠟。
內容:則不如ド半缸綠蟻，啜一盞清茶。感時懷苦，對景嗟呀。水穿雲碧玉流霞，山疊翠青錦蒙紗。黃菊綻猛獸睜睛，紅葉落火龍退甲。蒼松盤怪蟒張牙。景幽，靜雅。一輪皓月林梢掛，醉後將騫驢跨。稚子山妻引到家，煞強如大纛高牙。